section_heading: Političke veze
paragraph_text: Mnogi poznati Hrvati odlazili su u Rusiju prema Otokaru Keršovaniju ("Povijest Hrvatske") jer "su imali velike iluzije u pomoć Carske Rusije". Vidjeli su u Rusiji svjetsku silu i bratsku slavensku državu, od koje su se nadali pomoći. Eugen Kvaternik je otputovao u Rusiju s puno nade da će dobiti pomoć oko osamostaljenja Hrvatske. Od 1858. boravio je u Petrogradu, nije puno postigao, puno puta je bio gladan, ali je stupio u kontakt s visokim ruskim dužnosnicima i bio tajni ruski agent tijekom dvije godine 1859. i 1860. "protiv Austrije, a u prilog Hrvatske i Rusije"<ref>Eugen Kvaternik: Gorke uspomene "Hervatska", 1870. Čak je dobio i rusko državljanstvo, ali je poslije odustao i od državljanstva i od ruske pomoći, jer nije uspio u svome naumu.